LANSARE DE CARTE: ANGELA DJIGOLA-POPESCU - "O RAMURĂ PE CER"

LANSARE DE CARTE

ANGELA DJIGOLA-POPESCU – O RAMURĂ PE CER

La Biblioteca Metropolitană din Bucureşti, a avut loc lansarea volumului de versuri „O ramură pe cer”, autoare fiind Angela Djigola-Popescu, în cadrul Cenaclului Asociaţiei Culturale „Iulia Hasdeu”- Club UNESCO, moderată de prof.univ.dr. Crina Bocşan, preşedinta fondatoare. Într-un cadru adecvat acestui eveniment literar, sala japoneză ne-a oferit ambianţa cea mai propice destăinuirilor referitoare la autoare şi cartea sa de către scriitoarea Eliza Roha, Sergiu Goreac, poeta Doina Bârcă, din partea Fundaţiei Literar-Istorice „Stoika” preşedintele Florian Laurenţiu Stoica ne-a onorat cu prezenţa sa; de asemenea, au mai participat Petre Nedelcu, regizor şi pictor-terapeut şi diplomatul Nick Teodoreanu. A citit din volumul de versuri autoarea şi Daniela Iacobescu.

Vorbitorii au menţionat efortul literar susţinut în cadrul Cenaclului Asociaţiei Culturale „Iulia Hasdeu” – Club UNESCO şi în revista „Mesaj literar” a poetei Angela Djigola-Popescu cu poezii, eseuri, articole de analiză a vieţii membrilor asociaţiei, precum şi cu pagini din cartea de evenimente din frontul de Vest din al doilea război mondial, din jurnalul de front al tatălui său. S-a creat o atmosferă de laborator literar în care s-au expus relaţiile de colaborare cu Fundaţia Literar Istorică „Stoika” a unui colectiv implicat în societatea actuală literarartistică şi culturală.

DOINA BÂRCĂ

Contents